  Виталий Пронин Йылпумъян ужрадэ 6 чеберай гинэ ортчиз.Кылем арняе Алнаш ёросысь пичи нылъёс пӧлын устоосыз быръемын.Конкурсэз ортчытыны малпаз Алнашысь егит азьветлӥсь Дмитрий Митрошин. Со верамъя, сцена юрттэ возьдаськонз вормыны. Туспуктэъёсты учкыны быгатӥськоды татысь.«Чеберинка» ним понна нюръяськон капчи ӧй вал: нырысетӥ люкетаз - туспуктэмъёсын конкурсэ - ёросысьтымы 8-12 аресъем 45 чеберайёс пыриськизы. «ВКонтакте» вотэсбамын куара сётон ортчиз, соя 15 нылашъёс вожвылъяськонзэс азьланьтыны быгатӥзы. Кыкетӥ люкетын покчи чеберайёс клубын ужасьёс азьын кырӟаны-вераны быгатэмзэс возьматӥзы. Озьы йылпумъян ужрадэ 6 чеберай гинэ ортчиз.Ӵошатсконлэн берпуметӥ люкетаз нылъёслы вань быгатонлыкъёссэс, визьзэс возьматоно луиз. Гуртазы соос дасяськизы «Визитка», «Мон кизили» но «Мон яратӥсько» конкурсъёслы. Озьы ми тодӥм, нылъёс шумпотыса кырӟало но экто, школае ветло, Интернетын дырзэс ортчыто шуыса. Ваньзы соос ярато семьязэс, анай-атайзэс, анай кылзэс... Вожвылъяськонлэн мукет люкетъёсыз - «Удмурт кылэз дышетӥськом» но «Мон пӧраськись» - радъямын вал чеберайёслэсь тодон-валанзэс эскерон понна.- Нылъёс пичиесь ай ке но, бадӟымъёс сямен, конкурслы рос-прос дасяськиллям, - пусйиз Алнаш ёрослэн йырыз Алексей Семенов. - Таӵе вожвылъяськонъёс луыны кулэ, малы ке шуоно чеберлыкез пичи дырысен валаны но шӧдыны дышетсконо.Конкурсэ пыриськисьёсыз дунъяз жюри. Котькудӥз налаш дуно кузьымъёсын но дипломен пусъемын вал, озьы ик суредась Е. Мензарипова ваньмызлы мусо шарж дасям. Озьыен, «Визьмо нылаш» луиз Шайтангуртысь А. Иванова, «Эктон нылаш» - Сизьгуртысь А. Новикова, «Шунды ныл» -  Алнашысь Е. Корнева, со ик учкисьёслэсь кузьымзэс но утӥз. «Яратоно нылаш» номинациын вормиз  Ӟатчалась А. Камашева. Нош «Чеберинка» нимын пусъемын Вуж Шудьялась А. Гаранькина. Ӵапак со басьтӥз валтӥсь кузьымез - планшетэз. Со сяна, та ужрадын люкам коньдонэн Аделиналэн классэз Можгалась аквапарке ветлоз. Та нылаш Россиысь но элькунысьтымы уно крезьгуръя вожвылъяськонъёсын вормонъёсыныз ушъяськыны быгатэ ни.[ot-video type="youtube" url="https://youtu.be/gn8PMgHssKo"]Елена Рябина Видео басьтэмын Алнаш ёрос культурая юртлэн вотэсбамысьтыз  